open-index/open-wikipedia-markdown huggingface dataset:
Hieronymus Bock

miniatura|220px|Amorodeira tirada de *Kreütter Büch*, de Bock (debuxo de David Kandel).

**Hieronymus Bock**, tamén coñecido como **Jerome Bock** ou como **Hieronymus Tragus**, nado en 1498 e finado o 21 de febreiro de 1554, foi un botánico, médico e ministro luterano alemán.

Como botánico, comezou a transición da botánica medieval á científica moderna, clasificando as plantas segundo a súa relación ou semellanza. A súa obra de 1546 *Kreuterbuch* ou "herbario" foi ilustrada polo artista David Kandel. No mundo do viño, Bock foi o primeiro en usar a palabra moderna *Riesling* ,en 1552, en que a mencionou no seu *Neu Kreuterbuch*.

Os detalles da súa vida son incompletos, particularmente respecto á súa formación académica. En 1519 inscribiuse na universidade de Heidelberg. En 1523 casou con Eva Victor.

Durante nove anos foi o custodio dos documentos do Palatinado, en Zweibrücken. Posibelmente nesta época orixinouse o seu interese pola botánica. En 1532 converteuse no médico do príncipe, e recibiu un posto de por vida como ministro luterano nunha aldea próxima (Hornbach) onde permaneceu até a súa morte en 1554.

A primeira edición do seu *Kräutterbuch* (literalmente, *libro de plantas*) apareceu en 1539 sen ilustrar. Os seus obxectivos eran describir as plantas alemás, incluíndo os seus nomes, características e aplicacións médicas. En lugar de seguir a Dioscórides, como era tradicional, desenvolveu o seu propio sistema de clasificación de 700 plantas. Bock viaxou, ao parecer, extensamente por Alemaña observando as plantas, xa que no seu libro inclúe observacións ecolóxicas e corolóxicas.

## Honras 
### Xéneros 
* Charles Plumier dedicoulle un xénero de euforbiáceas, *Tragia*.
* Albrecht von Haller dedicoulle un xénero de poáceas, *Tragus*.
### Abreviaturas 
A abreviatura **H. Bock** emprégase para indicar a Hieronymus Bock como autoridade na descrición e clasificación científica dos vexetais´

## Notas 
## Véxase tamén 
### Bibliografía 
* Duane Isely (1994): *One hundred and one botanists*. Iowa State University Press.

### Ligazóns externas 
* Kräutterbuch dixitalizado, *Université Louis Pasteur* de Estrasburgo.
* Cicinnati Historical Society. Hiernonymus Bock
Son Goku superguerreiro

é un filme de animación xaponés dirixido por Mitsuo Hashimoto que se estreou en 1991. Sétimo filme baseada no manga e anime *Dragon Ball* creado por Akira Toriyama e cuarto da etapa Dragon Ball Z.

## Sinopse 
O malvado feiticeiro Lesma, habitante do planeta Namek, desterrado fai moito tempo a causa das súas malvadas accións, chega á Terra nunha nave espacial. A súa finalidade é reunir as Bólas do Dragón para recuperar a xuventude e converter o planeta nun sitio adecuado para o exército de demos que o acompaña.

## Personaxes 
* Son Goku
* Son Gohanda
* Piccoro
* Bulma
* Krilín
* Oolong
* Chichi
* Mestre Mutenroi
* Kaiō do norte
* Shenron
* Dragón voador
* Yajirobe

## Música 
**Tema de apertura**
* "CHA-LA HEAD-CHA-LA" por *Hironobu Kageyama*

**Tema de peche**
*  por *Hironobu Kageyama* e *SHINNES*

## Véxase tamén 
### Ligazóns externas 
* Ficha na IMDb 
* Ficha en Filmaffinity
Os adversarios máis fortes

é un filme de animación xaponés dirixido por Mitsuo Hashimoto que se estreou en 1991. Oitavo filme baseado no manga e anime *Dragon Ball* creado por Akira Toriyama, e quinto da etapa Dragon Ball Z.

## Sinopse 
Cando Son Goku e os seus amigos están un día de acampada, aparecen os soldados de Cooler a loitar contra eles. O único que puido con eles foi Goku. Nese momento chega Cooler e ataca a Son Gohanda, pero Goku fai o posíbel por protexelo, e isto púidolle custar a vida.

Son Gohanda terá que ir buscar o feixóns máxicos para que Son Goku poida recuperar as súas forzas e librar a Terra do malvado Cooler.

## Personaxes 
* Son Goku
* Son Gohanda
* Piccoro
* Krilín
* Cooler
* Oolong
* Chichi
* Shenron
* Dragón voador
* Karín
* Yajirobe
* Freezer
* Barduck

## Música 
**Tema de apertura**
* "CHA-LA HEAD-CHA-LA" por *Hironobu Kageyama*

**Tema de peche**
*  por *Hironobu Kageyama* e *Ammy*

## Véxase tamén 
### Ligazóns externas 
* Ficha na IMDb 
* Ficha en Filmaffinity
Ekos

**E.K.O.S.** (***Eu Ke Ostia Sei***) é un grupo musical de rock en castelán formado en Rianxo en 2006.

## Membros 
* Pablo Rodríguez "Joker", voz. 
* Ricardo Figueiro, guitarra e voces.
* Carlos Cernadas, guitarra.
* Aitor Abuín, baixo.
* Juan Ramón García "Pichón", batería, dende 2009.

### Antigos membros 
* Marcos Rodríguez "Makensi", batería, ata 2009.

## Traxectoria 
A banda nace a mediados do 2006 da man de Ricardo Figueiro, Carlos Cernadas, Aitor Abuín e "Makensi", uníndose a eles como cantante "Joker" a finais do mesmo ano.

Despois de levar un tempo versionando cancións de Hard Rock clásico español e internacional, compuxeron os seus primeiros temas, os cales incluíron na súa primeira maqueta gravada entre o 2008 e o 2009 en "El Estudio Deambulante" na Pobra do Caramiñal.

Ata a data, E.K.O.S. compartiu escenario con grandes grupos do panorama galego, como son Recambios Tucho, Riff Raff, Strabismo e outros.

No ano 2009, conseguen tocar no Playa Club, un local da Coruña, grazas á participación nun concerto de promoción de grupos noveles da compañía de telefonía móbil Movistar.

A finais de 2009, Makensi deixa o grupo incorporándose Juan Ramón "Pichón" á batería. A principios do ano 2012, deciden facer un parón, para centrarse noutros proxectos.

## Notas
Tilda Swinton

**Katherine Mathilda "Tilda" Swinton**, nada o 5 de novembro de 1960 en Londres, é unha actriz de cinema e teatro inglesa. En recoñecemento pola súa carreira como actriz, foi galardoada con premios Óscar e BAFTA.

[miniatura|dereita|Tilda Swinton no *Festival Internacional de Edimburgo* ([2007).]]

## Filmografía 
## Premios 
Premios Óscar

Globos de Ouro

BAFTA

**Premios do Sindicato de Actores**

**Premios Satellite**

**Festival Internacional de Cine de Venecia**

## Véxase tamén 
### Ligazóns externas 
* BFI: Tilda Swinton 
* Páxina dos seareiros
Combate contra cen millóns de poderosos guerreiros

é un filme de animación xaponés dirixido por Daisuke Nishio que se estreou en 1992. Noveno filme baseada no manga e anime *Dragon Ball* creado por Akira Toriyama, e sexto da etapa Dragon Ball Z.

## Sinopse 
O novo kamisama, Dende, decátase de que o seu planeta natal, Namek, está en perigo e pídelle axuda a Son Goku e ós seus amigos para que salven o seu planeta. Ó chegar, Goku e os seus amigos (Piccoro, Son Gohanda, Krilín, Oolong, Mestre Mutenroi e Yajirobe) ven unha especie de estrela que está atacando ó planeta. Os namekianos estaban sendo apresados por uns robots e deciden axudalos pero os robots son demasiado fortes e son capturados para que a súa enerxía sexa absorbida pola grande estrela. Detrás de todo isto esta Cooler, o irmán máis vello de Freezer, ó que pensaban derrotado Goku. Esta vez é de metal e o seu cerebro forma parte do gran ordenador Guedester, co que pode clonarse en miles de Metal Coolers.

## Personaxes 
* Son Goku
* Son Gohanda
* Piccoro
* Vexeta
* Cooler
* Krilín
* Oolong
* Mestre Mutenroi
* Dende
* Señor Popo
* Yajirobe
* Moori

## Música 
**Tema de apertura**
* "CHA-LA HEAD-CHA-LA" por *Hironobu Kageyama*

**Tema de peche**
*  por *Hironobu Kageyama* e *Yuka*

## Véxase tamén 
### Ligazóns externas 
* Ficha na IMDb 
* Ficha en Filmaffinity
Os tres grandes superguerreiros

é un filme de animación xaponés dirixido por Daisuke Nishio que se estreou en 1992. Décimo filme baseado no manga e anime *Dragon Ball* creado por Akira Toriyama e sétimo da etapa Dragon Ball Z.

## Sinopse 
Cando o Doutor Guero morreu asasinado polo androide C-17, o ordenador central non quedou desactivado, senón que seguiu traballando. Este traballo consistiu en crear tres novos androides: C-13, C-14 e C-15; co único obxectivo de destruír a Son Goku.

## Personaxes 
* Son Goku
* Son Gohanda
* Piccoro
* Vexeta
* Toranks
* Krilín
* Oolong
* Mestre Mutenroi
* Chichi
* Doutor Guero

## Música 
**Tema de apertura**
* "CHA-LA HEAD-CHA-LA" por *Hironobu Kageyama*

**Tema de peche**
*  por *Hironobu Kageyama* e *Yuka*

## Véxase tamén 
### Ligazóns externas 
* Ficha na IMDb 
* Ficha en Filmaffinity
Meri Te Tai Mangakahia

**Meri Te Tai Mangakahia**, nada en Lower Waihou o 22 de maio de 1868 e finada en Panguru o 10 de outubro de 1920, foi unha militante a prol do sufraxio feminino en Nova Zelandia.

## Traxectoria 
Mangakahia naceu en Lower Waihou, preto de Panguru no val de Hokianga. Era a filla de Re Te Tai, un membro do "Te Rarawa iwi" e xefe moi influente. Foi educada no convento de St Mary, en Auckland.

Mangakahia foi a muller de Hamiora Mangakahia, quen, en 1892, foi elixido Ministro do Parlamento de Kotahitanga en Hawke's Bay.
O ano seguinte, Meri Mangakahia abordou a asemblea (foi a primeira muller a facelo), presentando un movemento en favor do sufraxio feminino, e queda como, membro do Parlamento. Observou que as mulleres maorí eran propietarias de terras e que por iso non se lles debía impedir que tiveran representación política. Máis tarde uniuse ó comité de mulleres do movemento Kotahitanga, manténdose involucrada na política maorí e movementos sociais.

Segundo a familia, morreu por mor da gripe. Tiña 4 fillos.

## Véxase tamén 
### Ligazóns externas 
* "So that women may receive the vote", texto de Meri Te Tai Mangakahia ao Parlamento Kotahitanga en 1893, Ministerio de Cultura e Patrimonio de Nova Zelandia. (en *maorí*) e 
* Biografía na páxina oficial do Ministerio de Cultura e Patrimonio de Nova Zelandia. 
* Biografía no *Dictionary of New Zealand Biography*.
Bueng Kan

**Mueang Bueng Kan** (en ; IPA: [mɯ̄aŋ bɯ̄ŋ kāːn]) é o distrito capital (*Amphoe Mueang*) de Provincia Bueng Kan, no nordeste de Tailandia.

## Historia 
O distrito foi denominado orixinalmente Chaiburi (ไชยบุรี) e formaba parte da Provincia Nakhon Phanom. En 1917 foi reasignada en Nong Khai, e en 1939 era rebautizado como Bueng Kan.

No agosto do 2010, tras propoñerse separar a Provincia Bueng Kan de Nong Khai e publicarse o 22 de marzo de 2011 a Acta de Establecemento da Provincia Bueng Kan no diario oficial tailandés, o distrito converteuse na capital da nova provincia, denominándose Amphoe Mueang Bueng Kan.

## Etimoloxía 
*Bueng* pódese traducir por "braña" e *Kal* e a forma tailandesa de Kali; que pode referirse a "negro" ou a "morte."

## Xeografía 
Os distritos veciños son, empezando polo leste e seguindo as agullas do reloxo: Bung Khla, Seka, Si Wilai, Phon Charoen, So Phisai e Pak Khat, todos na provincia de Bueng Kan. Ao norte, tras o Mekong, encóntrase a provincia laosiana de Bolikhamxai.

## Administración 
O distrito divídese en 12 subdistritos (*tambon*), que se debullan logo en 131 lugares (*muban*). Bueng Kan é tamén un subdistrito municipal (*thesaban tambon*) que ocupa os *tambon* Bueng Kan e Wisit. Parte da área do subdistrito Wisit forma o subdistrito municipal de Wisit. Tampouco Kheng, Ho Kham, Khok Kong e Khai Si son subdistritos municipais que non cobren completamente os subdistritos correspondentes. O resto de subdistritos non teñen subdistritos municipais.

## Notas 
## Véxase tamén 
### Ligazóns externas 
* amphoe.com
* bungkan.com
Marco de Cornualla

[dereita|miniatura|Representación do rei Marco de Cornualla por [Howard Pyle (1905).]]
**Marco de Cornualla** (en latín *Marcus*, córnico *Margh*, galés *March*, bretón ''Marc'h'') foi un rei de Cornualla a comezos do século VI. É coñecido por aparecer nas lendas artúricas e a Materia de Bretaña como o tío de Tristán e marido de Iseu.

## A lenda 
Marco mandou a Tristán como apoderado para recoller á súa prometida, a princesa Iseu de Irlanda. Tristán e Iseu namóranse por mor dunha apócema e teñen un romance ás costas do rei Marco. Este sospeita da traizón e posteriormente coñecerá a verdade. Nalgunhas versións ordena que aforquen a Tristán, quen escapa da morte e rescata á súa namorada do seu confinamento, para ser descuberto posteriormente polo rei. Eventualmente o rei Marco perdóaos, recuperando a Iseu e condenando ó exilio a Tristán.

## Notas 
## Véxase tamén 
### Outros artigos 
* Tristán e Iseu
Keisha Castle-Hughes

**Keisha Castle-Hughes**, nada o 24 de marzo de 1990 en Donnybrook, Australia Occidental, é unha actriz australiana nacionalizada en Nova Zelandia.

## Traxectoria 
É filla de Tim Castle, de orixe angloaustraliana e Desrae Hughes, de orixe maorí. Os seus pais, que nunca estiveron casados, acabaron separándose. Cando Keisha tiña tan só dezaoito meses, a súa familia mudouse a Nova Zelandia, e ela obtivo a cidadanía neozelandesa no 2001.

Como actriz, gañou prominencia á idade de once anos cando interpretou a Paikea "Pai" Apirana no filme *Whale Rider* do ano 2002. Keisha acadou nomeamentos para diversos premios entre os que destacan os Premios da Academia á mellor actriz, converténdose así na actriz máis nova en acadar ese recoñecemento.

Dende que iniciou a súa carreira con *Whale Rider*, Castle-Hughes apareceu en varios filmes como ''Hey, Hey, It's Esther Blueburger* (2008), *Piece of my Heart* (2009) e un pequeno papel en *Star Wars Episode III: Revenge of the Sith* (2005). Tamén interpretou o papel principal como a Virxe María no filme *The Nativity Story'' no 2006.

## Filmografía 
## Premios 
### Premios Óscar 
### Premios do Sindicato de Actores 
## Véxase tamén 
### Ligazóns externas 
* The Nativity Story
Absoluto (filosofía)

En filosofía o significado do termo **absoluto** queda expresado perfectamente na súa etimoloxía, do verbo latino *solvo*, 'soltar', no sentido de 'desatar', 'desvincular', é dicir **solto**, co reforzo da preposición "ab", que engade a idea de *separación total*.

O *absoluto*, pois, aparece como o incondicionado e independente, o que é por si mesmo, o que non está suxeito a nada, porque non ten ningún vínculo de dependencia con calquera outra realidade.

Calquera outra realidade, en tanto que poida ser considerada como tal, deberá ter unha relación de dependencia, en último termo, co absoluto.

O absoluto é o que existe separado (ab-solto) de calquera outra cousa.

## Véxase tamén 
### Bibliografía 
* Ferrater Mora, José (1984): *Diccionario de Filosofía*. Barcelona: Alianza Editorial.
Dinadan

**Sir Dinadan** é un dos Cabaleiros da Táboa Redonda que aparece nas lendas artúricas e na Materia de Bretaña.

Era fillo de Sir Brunor, o bo cabaleiro sen medo, e irmán de Breunor (La Cote Mal Taillée) e Sir Daniel. Grande amigo de Tristán, Dinadan era coñecido pola súa xovialidade. Tende a evitar o enfrontamento e a loita, aínda que é descrito como un valente guerreiro.

Con todo, como Sir Palemedes, e Lamorak, Dinadan é unha invención da prosa de Tristán e aparece en obras posteriores, como a *Morte de Artur*.

## Véxase tamén
### Outros artigos
* Tristán e Iseu
* Cabaleiros da Táboa Redonda
Pirates of the Caribbean: The Curse of the Black Pearl

***Pirates of the Caribbean: The Curse of the Black Pearl*** é un filme dirixido por Gore Verbinski que se estreou no 2003.

## Sinopse 
Século XVIII. O aventureiro capitán Jack Sparrow (Johnny Depp) é un pirata do mar Caribe, pero as súas andainas rematan cando o seu inimigo, o capitán Barbossa (Geoffrey Rush), despois de roubarlle o barco, a *Perla Negra*, ataca a cidade de Port Royal e secuestra a Elizabeth Swann (Keira Knightley), a filla do gobernador (Jonathan Pryce). Will Turner (Orlando Bloom), amigo da infancia de Elizabeth, únese a Jack para rescatala e recuperar a *Perla Negra*. Pero o prometido de Elizabeth, Comodoro Norrington (Jack Davenport), perségueos a bordo do *HMS Dauntless*. Ademais, Barbossa e a súa tripulación son vítimas dun conxuro que os condena a vivir eternamente e se transformar cada noite en esqueletos viventes. O conxuro só pode romperse se devolven unha peza de ouro azteca e saldan unha débeda de sangue.

## Personaxes 
* Johnny Depp como Capitán Jack Sparrow
* Orlando Bloom como Will Turner
* Keira Knightley como Elizabeth Swann
* Geoffrey Rush como Hector Barbossa
* Jack Davenport como Comodoro James Norrington
* Kevin McNally como Joshamee Gibbs
* Zoe Saldana como Anamaria
* Jonathan Pryce como Gobernador Weatherby Swann
* Lee Arenberg como Pintel
* Mackenzie Crook como Ragetti
* David Bailie como Cotton
* Martin Klebba como Marty

## Galardóns e nomeamentos 
* 2003: 5 nomeamentos ó Oscar, incluíndo mellor actor, maquillaxe, son e efectos visuais.
* 2003: Nomeada ó Globo de Ouro: Mellor actor de comedia ou musical (Johnny Depp).
* 2003: BAFTA: Mellor maquillaxe. 5 nomeamentos

## Notas
Telephone

miniatura|Logotipo da canción.
"**Telephone**" é unha canción interpretada pola cantante estadounidense Lady Gaga coa participación especial da cantante Beyoncé. Escrita por Gaga, Rodney Jerkins, LaShawn Daniels, Lazonate Franklin, Beyoncé, a canción foi producida por Darkchild. A canción está incluída no seu terceiro EP *The Fame Monster*, e foi lanzada como segundo sinxelo do álbum.

## Véxase tamén 
### Ligazóns externas 
* Lady Gaga: Vídeo de "Telephone" no YouTube
Pedro Fernández de Andrade

**Pedro** ou **Pero Fernández de Andrade** foi o segundo señor de Pontedeume, Ferrol e Vilalba. Era fillo de Xoán Freire de Andrade e sucedeu ao seu tío Fernán Pérez de Andrade, O Bo, quen morreu sen descendencia masculina a pesar de ter un fillo que morreu novo.

## A granxa de Reparada
Pouco se sabe deste cabaleiro, cuxo mandato, de curta duración, non é moi importante. Quizais o feito máis salientable sexa a usurpación da granxa de Reparada (posteriormente Covas) que era dominio dos monxes de Sobrado. A granxa fundáranna estes monxes con doazóns feitas polo rei Fernando II por privilexio dado na Coruña o 15 de febreiro de 1158.

A granxa de Reparada incrementou a súa importancia por outro privilexio dado polo rei Sancho *el Bravo* en Lugo no ano 1286, mediante o cal concedía ao mosterio de Sobrado o décimo da baleaxe que se matase no porto de Prioiro, pertencente á granxa de Reparada.

Como queira que o couto de Reparada lindaba con Ferrol, que era señorío dos Andrade, estes sempre tentaron de ampliar os seus dominios coas propiedades da granxa. O rei Xoán I viuse obrigado a exhortar a Pedro Fernández de Andrade para que devolvese aos monxes a propiedade da granxa. Porén, os seus descendentes sempre fixeron intentos de apoderarse da granxa ou, cando menos, da parte mellor: o porto e o monte de Prioiro. Cansos os monxes de loitar cos Andrade, acabarían cedendo o referido porto que os seus descendentes posuían aínda a comezos do século XIX ata que foron abolidos os dereitos señoriais.

[miniatura|dereita|250px|[Cabo Prior, na antiga granxa Reparada]]

## A caza da balea en Galicia
O porto de Prioiro era un dos que había na idade media para a matanza das baleas que se capturaban nas costas galegas. O seu maior desenvolvemento acadouse nos séculos XIII e XIV e eran, principalmente, pescadores biscaiños os que faenaban.

A coroa tiña os dereitos do décimo da baleaxe, así podían facer cesións dese dereito como fixo Sancho *el Bravo* cos monxes de Sobrado. Os pescadores de baleas tentaron moitas veces de liberarse deste imposto sen conseguilo, dando lugar a curiosos preitos.

A caza de baleas foi minguando por varias razóns que levaron á sobrepesca: Aumentou o número de barcos, mesmo viñan barcos franceses; os portos baleeiros aumentaran considerablemente e os barcos aumentaran a súa tonelaxe.

## Casamento e sucesión
Casou Pedro Fernández de Andrade con dona Mencía de Meira coa cal tivo dous fillos: Nuno Freire de Andrade O Mao, que o sucedería nos señoríos, e Pedro Fernández de Andrade.
Morreu no ano 1407. Sábese por un documento do 5 de novembro de 1433 que a súa viúva, Mencía de Meira, aínda vivía nesa data nas súas casas de Betanzos.

## Véxase tamén
### Bibliografía
Antonio Couceiro Freijomil. Historia de Pontedeume, 4ª ed.(1995). Xunta de Galicia. ISBN 84-453-1437-8

|-
Cetosa

[miniatura|250px|Isómeros D e L da [frutosa, un exemplo de cetosa. Leva un grupo cetona no carbono 2.]]
miniatura|160px|A β-D-Frutofuranosa é un exemplo de cetosa ciclada con enlace hemicetálico intramolecular.

Unha **cetosa** é un monosacárido cun grupo cetona por molécula, xeralmente no carbono 2.

A cetona máis simple é a triosa dihidroxiacetona, que é a única que non ten actividade óptica, xa que a molécula non contén ningún carbono asimétrico. As cetosas denomínanse cetotriosas, cetotetrosas, cetopentosas, cetohexosas, cetoheptosas etc. segundo teñan respectivamente 3 átomos de carbono, 4, 5, 6 ou 7.

En disolución as cetosas de 5 ou máis átomos de carbono cíclanse, xa que o grupo carbonilo (C=O) que forma o grupo cetona pode reaccionar cun OH doutro carbono, orixinando un enlace intramolecular denominado hemicetal, no cal os dous carbonos implicados quedan unidos por un osíxeno.

As cetosas poden isomerizar a aldosas por medio da transformación de Lobry de Bruyn-van Ekenstein.

Para saber se un composto é unha cetosa ou unha aldosa realízase o test de Seliwanoff. Trátase dunha cetosa cando o test dá positivo.

## Lista de cetosas 
* **Triosas:** dihidroxiacetona.
* **Tetrosas:** eritrulosa.
* **Pentosas:** ribulosa, xilulosa.
* **Hexosas:** frutosa, psicosa, sorbosa, tagatosa.
* **Heptosas:** sedoheptulosa.

## Notas 
## Véxase tamén 
* Aldosa
* Monosacárido
Buriram

**Buri Ram** (en  - "Cidade da Felicidade") é unha poboación (*thesaban mueang*) de Tailandia, capital da Provincia Buriram, uns 410&nbsp;km ao nordeste de Bangkok. Atópase no *tambon* Nai Mueang, do propio distrito de Buriram. No 2005 contaba cunha poboación de 28.333 habitantes.

A cidade atópase na liña nordeste de rede de ferrocarril tailandés, como tamén posúe un aeroporto, mais a súa economía é principalmente agrícola, cunha incipiente industria turística como no resto do estado. Os cultivos principais son o arroz e a mandioca.

Pola zona poden escoitarse as linguas tailandés, lao e khmer.

## Historia
Hai uns mil anos, a área estaba baixo dominio do Imperio Khmer, como atestemuñan moitas ruínas visibles actualmente. A máis importante atópase sobre un extinto volcán protexida no Parque histórico Phanom Rung, onde existe unha inscrición onde o gobernador da zona recoñecía obediencia ao rei khmer.

Até a creación de Bangkok, que foi a principios do século XIX, pouco se sabe desta zona. A cidade foi coñecida orixinalmente como Muang Pae, que se renomeou como 'Buriram' no século XIX, para logo acabar baixo goberno tailandés.

## Véxase tamén
### Ligazóns externas
* Buriram no Google Maps
Fuchs (homónimos)

**Fuchs** é un apelido moi corrente en alemán, que significa 'raposo'. A súa pronuncia aproximada é *fuks*.

## Personalidades
* Ernst Fuchs (1851-1930), oftalmólogo austríaco que describiu a mancha de Fuchs.
* Gottfried Fuchs (1889-1972), futbolista alemán. 
* Josef Fuchs, chamado Sepp Fuchs, nacido en 1948, ciclista suízo. 
* Klaus Fuchs (1911-1988), de nome completo Emil Julius Klaus Fuchs, físico alemán. 
* Immanuel Lazarus Fuchs (1833-1902), matemático alemán.
* Leonhart Fuchs (1501-1566), botánico alemán.
* Robert Fuchs (1847-1927), compositor austríaco. 
* Robert Fuchs (1895-1977), xeneral alemán da *Luftwaffe* durante a segunda guerra mundial.
* Vivian Fuchs (Sir Ernest Vivian Fuchs, 1908-1999), xeólogo inglés e explorador do Antártico.

## Plantas
Dada a importancia da obra de Leonhart Fuchs en botánica, varias plantas levan o seu nome na súa homenaxe

* A orquídea de Fuchs é unha orquidiácea de Europa. 
* O senecio de Fuchs é unha planta herbácea da familia das asteráceas (*Asteraceae*) ou compostas (*Compositae*). 
* As fucsias son as plantas do xénero *Fuchsia*, moitas delas cultivadas como ornamentais.

## Medicina
* Mancha de Fuchs, termo de oftalmoloxía.
Chachoengsao

**Chachoengsao** (en ) é unha poboación (*thesaban mueang*) da zona central de Tailandia, capital da Provincia Chachoengsao, a uns 50&nbsp;km ao leste de Bangkok. Áchase na ribeira do río Bang Pakong. Ocupa os *tambon* de Na Mueang e parte de Ban Mai, Bang Tin Pet, Wang Takhian e Sothon, do distrito de Chachoengsao. No 2006 tiña unha poboación de 60.893.

A poboación estableceuse no ano 1549 durante o reinado do rei Maha Chakkrapat de Ayutthaya e orixinalmente serviu centro de recrutamento do exército. Durante o reinado do rei Maha Thammaracha, o reino chegou a un nivel de declive que permitiu a súa conquista polos birmanos. Phraya Lawaek, o rei khmer recrutou tailandeses de varias cidades, incluíndo Chachoengsao, para traballar nas súas terras.
Tragus

A palabra latina ***Tragus*** (escrita sempre con inicial maiúscula) pode referirse a:

* En *Botánica*:
:* ***Tragus***, un xénero de plantas herbáceas pertencente á familia das poáceas.

* En *Anatomía*:
:* ***Tragus***, nome científico do trago, unha parte do pavillón da orella.

* En *Onomástica*:
:* ***Tragus***, apócope de **Hieronymus Tragus**, un dos nomes polo que se coñece ao botánico renacentista alemán Hieronymus Bock.
Campionato do Mundo "A" de hóckey a patíns 2011

A **40ª edición do Campionato do Mundo "A" de hóckey a patíns** disputouse entre o 24 de setembro e o 1 de outubro do 2011 no Estadio Aldo Cantoni da localidade arxentina de San Juan. Os tres peores clasificados do torneo descenderon de categoría, tendo que disputar o Campionato do Mundo "B" de 2012, a celebrar posiblemente en Macau ou o Uruguai.

## Sede 
Inicialmente, a sede designada para acoller a XL edición do Campionato do Mundo era Maputo (Mozambique), sendo a primeira vez que o Campionato do Mundo de hóckey a patíns se organizara no continente africano. Porén, o 16 de xuño do 2010 o Comité international de rink hockey (Comité Internacional de Hóckey a patíns, CIRH) retirou a organización do Mundial a Maputo, xustificando a decisión na falta de cumprimento das obrigas contractuais por parte mozambicana, decidindo o CIRH que a sede pasara a ser San Juan (Arxentina), no Estadio Aldo Cantoni, recinto que acolleu a mesma competición nos anos 1970, 1978, 1989 e 2001.

## Clasificación 
Nesta edición tomarán parte as 16 mellores seleccións de hóckey a patíns do mundo, das cales tres se clasificaron ao finalizar nas tres primeiras posicións o Campionato do Mundo "B" disputado o ano anterior na localidade austríaca de Dornbirn (Estados Unidos como campioa, Suráfrica como segunda, e Países Baixos como terceira clasificada). As demais seleccións clasificáronse automaticamente ao finalizar entre as 13 mellores do Campionato do Mundo de 2009 disputado nas cidades galegas de Vigo e Pontevedra.

## Sistema de Competición 
A competición dividiuse en dúas fases:

* Na primeira fase os 16 equipos se reparten do catro grupos de catro equipos cada un. Dentro de cada grupo, cada equipo se enfronta unha vez contra os outros para determinar a clasificación.
* Na fase final, os dous equipos mellor clasificados de cada grupo se clasifican para os cuartos de final, mentres que os peor clasificados de cada grupo participan nun torneo de clasificación para determinar os tres equipos que descenden.

Os grupos da primeira fase quedaron do seguinte xeito:

|valign="top" width="22%"|

|valign="top" width="22%"|

|valign="top" width="22%"|

|}

## Equipos 
### Alemaña 
* Adestrador: Sven Steup

### Angola 
* Adestrador:

### Arxentina 
* Adestrador: José Martinazzo

### Brasil 
* Adestrador: Jordi Camps

### Chile 
* Adestrador: Quilhot Llera

### Colombia 
* Adestrador: Miguel Belbruno

### España 
* Adestrador: Carlos Feriche

### Estados Unidos 
* Adestrador: James A. Trussell

### Francia 
* Adestrador: Dan Savreux

### Inglaterra 
* Adestrador:  José Carlos Amaral

### Italia 
* Adestrador:

### Mozambique 
* Adestrador:

### Países Baixos 
* Adestrador: Tonny Van Dungen

### Portugal 
* Adestrador: Rui Neto

### Suráfrica 
* Adestrador:

### Suíza 
* Adestrador: Juan Antonio “Nene” Zabalia

## Primeira fase 
### Grupo A 
### Grupo B 
### Grupo C 
### Grupo D 
## Fase final 
### Partido polo 5º posto 
### Do 9º ao 12º 
### Do 13º ao 16º 
## Goleadores 
## Notas 
## Véxase tamén 
### Ligazóns externas 
* Sitio web oficial do Mundial
Torre de la Párdida

A **Torre de la Párdida** é unha montaña española enclavada no Macizo Central dos Picos de Europa ou macizo de Los Urrieles, en Asturias. Ten unha altitude de 2.596 metros.

## Véxase tamén 
### Outros artigos 
*Picos de Europa
Tragus (xénero)

***Tragus*** é un xénero de plantas herbáceas pertencente á familia das poáceas (*Poaceae*) establecido por Halle. É orixinario de África, pero foi introducido en zonas subtropicais e tropicais de todo o mundo, onde medran como plantas ventureiras.

As plantas son monoicas, estoloníferas, e anuais ou perennes, dependendo das especies.

O caule é ascendente ou forma matas baixas; é glabro e de sección circular.

As follas son planas ou dobradas, e lineares; as lígulas son membranosas e tricomatosas.

As flores reúnense en panículas. Cada flor ten 3 estames, coas anteras de cor amarela pálida.

As cariópsides (graos) son elípticas e de cor dourada escura.

## Citoloxía 
Número da base do cromosoma, x = 10. 2n = 20 e 40. 2 e 4 ploide. 
## Especies 
* *Tragus andicola* 
* *Tragus australianus* 
* *Tragus berteronianus*
* *Tragus heptaneuron* 
* *Tragus koelerioides*
* *Tragus mongolorum*
* *Tragus pedunculatus*
* *Tragus racemosus*

## Notas 
## Véxase tamén 
### Ligazóns externas 
* Grassbase - The World Online Grass Flora .
* Global Biodiversity Information Facility .
Bad Romance

miniatura|Logotipo da canción.
"**Bad Romance**" (en galego, "**Mal romance**") é unha canción interpretada pola cantante estadounidense Lady Gaga, escrita por Gaga, RedOne e producida polos mesmos. A canción está incluída no seu terceiro EP *The Fame Monster*, e foi lanzada como primeiro sinxelo do álbum.

## Véxase tamén 
### Ligazóns externas 
* Lady Gaga: Vídeo de "Bad Romance" no YouTube
Chainat

**Chai Nat** (en ) é unha poboación (*thesaban mueang*) do centro de Tailandia, capital da Provincia Chai Nat. Ocupa o *tambon* de Nai Mueang como tamén partes de Ban Kluai, Tha Chai e Khao Tha Phra, todos do propio distrito de Chai Nat. No 2006 tiña unha poboación de 14.469 habitantes.

A poboación está achantada na ribeira do río Chao Phraya. O camiño principal da localidade é a estrada de Phahonyothin (Autoestrada 1).

## Véxase tamén
*http://www.chainatcity.go.th
Chaiyaphum

**Chaiyaphum** (en ) é unha cidade (*thesaban mueang*) de Tailandia, capital da provincia homónima. No 2006 tiña unha poboación de 37.490 habitantes, e unha extensión que ocupaba a totalidade do *tambon* de Nai Mueang, no propio distrito de Chaiyaphum.
## Véxase tamén 
### Ligazóns externas
*Web da cidade
Praia da Gafa

A **praia da Gafa** é unha praia galega na parroquia de Miñortos, en Porto do Son. Ten unha lonxitude de 80 metros e unha anchura de 15 metros. A súa ocupación é alta.

## Véxase tamén
### Ligazóns externas
*Datos da praia en turgalicia.es 
*Datos da praia en queplaya.es 
*Datos da praia en clubrural.com
Chanthaburi

**Chanthaburi** (en ) é unha poboación (*thesaban mueang*) do leste de Tailandia, na ribeira do río Chanthaburi. É a capital da Provincia Chanthaburi, como tamén do distrito de Chanthaburi.

A localidade cobre os *tambon* Talat e Wat Mai, pertencentes ao propio distrito de Chanthaburi. No 2005, tiña unha poboación de 27.602 habitantes.

A Catedral da Inmaculada Concepción, o templo principal da Diocese de Chanthaburi, sendo a igrexa máis grande de Tailandia.

## Véxase tamén
Un cuento chino

***Un cuento chino*** é un filme arxentino dirixido por Sebastián Borensztein que se estreou no 2011. Está protagonizada por Ricardo Darín, Muriel Santa Ana e Ignacio Huang.

## Sinopse 
Roberto, un home afundido por un duro revés que arruinou e paralizou a súa vida hai máis de vinte anos, vive atrincheirado fronte ó mundo e en completa soidade. Porén, un día, un estraño acontecemento consegue sacalo do seu illamento e poñelo de novo en contacto co mundo.

## Personaxes 
* Ricardo Darín como Roberto
* Muriel Santa Ana como Mari
* Ignacio Huang como Jun
* Pablo Seijo como Cliente
* Iván Romanelli como Leonel
* Vivian El Jabercomo Rosa

## Véxase tamén 
### Ligazóns externas 
* Ficha na IMDb 
* Ficha en Filmaffinity 
* Web Oficial
Furanosa

miniatura|160px|Beta-D-Frutofuranosa, unha cetohexosa ciclada.
**Furanosa** é o termo co que se denominan os monosacáridos (azucres simples) que teñen unha estrutura química formada por un anel de cinco membros que ten nos seus vértices catro átomos de carbono e un átomo de osíxeno. O nome deriva dun composto de estrutura similar, o furano, que é un heterociclo con osíxeno e dobres enlaces, pero o anel de furanosa non ten dobres enlaces.

O anel de furanosa fórmase cando o grupo aldehido ou o grupo cetona dun monosacárido lineal de cinco ou máis átomos de carbono en disolución reacciona cun OH doutro carbono da molécula, formando un enlace intramolecular, que orixina un hemiacetal cíclico nas aldosas ou un hemicetal cíclico nas cetosas . Por exemplo na frutosa, unha cetohexosa, reaccionan os grupos dos carbonos 2 e 5 orixinando un hemicetal ; na ribosa, unha aldopentosa, reaccionan os grupos dos carbonos 1 e 4, orixinando un hemiacetal. As aldohexosas xeralmente forman aneis de seis vértices chamados piranosas, pero poden formar tamén, aínda que con menor probabilidade, furanosas (por exemplo, na aldohexosa manosa en disolución hai só un 1% ou menos de furanosas, e case todas as moléculas son piranosas).

No anel de furanosa o átomo de carbono unido ao osíxeno, que antes da ciclación levaba o carbonilo (C=O) e non era asimétrico, convértese en asimétrico e dá lugar a uns novos isómeros chamados anómeros, que só existen nas moléculas cicladas, e os seus substituíntes poden estar en dúas posicións, dando lugar aos isómeros alfa e beta. Debido ao fenómeno da mutarrotación en disolución hai unha mestura das formas alfa e beta.

[miniatura|dereita|150px|Estrutura química da aldopentosa [ribosa na súa forma furanosa. No enlace ondulado o OH pode estar orientado para arriba ou abaixo segundo se trate da forma anomérica beta ou alfa.]]

## Notas
## Véxase tamén
* Piranosa
* Mutarrotación
Khlong

miniatura|200px| *Khlong* na provincia de Ratchaburi, con tendas flotantes.
Un ***khlong*** (en tailandés: คลอง) é a denominación que reciben as canles fluviais, naturais e artificiais, que percorren a chaira central da Tailandia, formados principalmente polos ríos Chao Phraya, Ta Chin e Mae Klong. A palabra tamén se aplica a moitos ríos pequenos, denominados coa palabra *khlong* seguido do seu nome propio.

A capital, Bangkok, está atravesada por multitude de *khlongs*, denominándose por isto "A Venecia do Leste". Os *khlongs* empréganse para o transporte, para a instalación de tendas e comercios flotantes, como tamén como lugares onde se depositan as augas residuais e outros refugallos. Convertéronse, co paso do tempo, en rúas, se ben na zona de Thonburi, en Bangkok, consérvanse algúns dos máis grandes. Na zona central da capital atópase o Khlong Saen Saeb, que serve como rota fluvial de grande importancia no transporte público de Tailandia. Os tradicionais establecementos flotantes existen agora só para a atracción turística, sendo os máis coñecidos os do *amphoe* de Damnoen Saduak, na provincia Ratchaburi.
Río Mun

O **río Mun** (en tailandés: แม่น้ำ มูล), é un río de Tailandia, un dos principais afluentes do río Mekong.

Nace no Parque Nacional de Khao Yai, cerca de Nakhon Ratchasima, na zona de Isan. Flúe cara ao leste polo sur de Isan (provincias de Buri Ram, Surin e Sisaket) recorrendo arredor de 750 quilómetros até que se une ao Mekong no *amphoe* de Khong Chiam, na provincia Ubon Ratchathani. A presa Pak Mun atópase próxima á confluencia co Mekong. O principal afluente do río Mun é o río Chi, que se une a este no *amphoe* de Kanthararom, provincia de Sisaket. Outro afluente, aínda que menos importante, é o río Dom Noi.
Río Songkhram

O **río Songkhram** (en tailandés: แม่น้ำสงคราม) é un río do sueste asiático, un dos afluentes tailandeses do río Mekong. Nace  nas montañas localizadas entre os distritos de Nong Han (provincia Udon Thani) e Sawang Daen Din (provincia Sakon Nakhon). Logo o río pasa a través dos distritos de Seka (provincia Nong Khai), Wanon Niwat (provincia Sakon Nakhon), Si Songkhram e Tha Uthen (ambos na provincia Nakhon Phanom). Neste último atópase a desembocadura no río Mekong no *tambon* Chai Buri. O río Songkhram ten unha lonxitude de 420&nbsp;km.
Río Chi

O **río Chi** (en tailandés: แม่น้ำ ชี) é o río máis longo de Tailandia, cunha lonxitude de 765 quilómetros, pero é menos caudaloso que o segundo río máis longo do país, o Mun, do que é afluente.

Nace nos montes Phetchabun. Durante o seu curso, primeiramente corre cara ao leste a través da zona central de Isan polas provincias de Chaiyaphum, Khon Kaen e Maha Sarakham, e despois discorre cara ao sur pola provincia Roi Et e cruza Yasothon até desembocar no río Mun, no *amphoe* de Kanthararom, provincia Si Sa Ket.
Río Pa Sak

O **río Pa Sak** (en tailandés: แม่น้ำ ป่า สัก) é un río do centro de Tailandia. Nace no *Amphoe* de Dan Sai, provincia Loei, e pasa a través da provincia Phetchabun como columna vertebral da mesma. Logo atravesa a parte oriental da provincia Lopburi e a de Saraburi, até que se une co río Lopburi ao nordeste da illa de Ayutthaya, para logo xuntarse co Chao Phraya no sueste. Posúe unha lonxitude de 513&nbsp;km e drena unha cunca de 16.291&nbsp;km², transportando 2,4&nbsp;km³ de auga ao ano.

O val do Pa Sak a través das montañas Phetchabun é a área principal da provincia Phetchabun. A cunca do río é bastante estreita e a cantidade de auga discorre de maneira substancialmente diferente segundo a estación do ano. Para evitar problemas na época seca, na parte baixa do val Pa Sak construíuse en 1994 a presa de Pasak Jolasit (เขื่อน ป่า สัก ชล สิทธิ์) na provincia de Lopburi. O pantano resultante ten 4.860 metros de ancho e 31,5 m de alto, cunha capacidade de encoro total de 0,785&nbsp;km³. Ademais da xestión da auga para irrigación e subministración humana, a presa produce 6,7 MW de enerxía hidroeléctrica.

Os principais afluentes son: Lopburi, Muak Lek, Phung, Pa Daeng, Kong, Sonthi, Wang Chomphu, Na, Chun, Duk, Khon Kaen, Yai, Saduang Yai, Ban Bong, Tarang e Phaya Klang.
Selo de Montana

O **Gran Selo do Montana** é un dos símbolos deste estado, e foi aprobado en 1865, cando Montana era un Territorio dos Estados Unidos. Tras converterse en estado en 1889, decidiuse utilizar o mesmo selo. En 1891, fixéronse propostas para intentar cambios ou adoptar un novo selo, aínda que sen chegar a ningún éxito. A coroa circular do selo contén o texto *The Great Seal of the State of Montana* (*O Gran Selo do Estado de Montana*). O círculo interior contén unha pa, un pico e un arado, simbolizando a Montana agrícola e mineira. O estandarte na parte inferior mostra o lema de *Oro Y Plata*, en español, aínda que se considerou mudalo polo de *Eldorado*.

## Notas
Bandeira de Montana

miniatura|Bandeira de Montana.
A **bandeira de Montana** consiste na imaxe do selo do estado centrado nun espazo azul. Dentro do selo hai un arado, un pico e unha pa fronte do Great Falls do río Missouri. Unha tira contén o lema do estado: "Oro y plata" (en galego: "Ouro e prata"). A actual bandeira foi adoptada en 1905, e a palabra "Montana" púxose encima do selo no 1981. En 1985, a bandeira foi modificada novamente para especificar a fonte usada en "Montana". Antes de ser adoptada como a bandeira do estado, foi usada por tropas de Montana dispostas para o combate na Guerra Hispano-Americana.
Pirates of the Caribbean: At World's End

'''''Pirates of the Caribbean: At World's End'''* é un filme de aventuras estadounidense dirixido por Gore Verbinski que se estreou no 2007. É o terceiro filme da saga, precedido por *Pirates of the Caribbean: Dead Man's Chest* e seguido por *Pirates of the Caribbean: On Stranger Tides*.

## Sinopse 
Seguindo o ronsel do sucedido en *Pirates of the Caribbean: Dead Man's Chest* , Will Turner (Orlando Bloom) e Elizabeth Swann (Keira Knightley) están aliados co capitán Barbossa (Geoffrey Rush), nunha busca desesperada para liberar o capitán Jack Sparrow (Johnny Depp) das mans de Davy Jones. Mentres, o terrorífico barco fantasma *O holandés errante'', baixo o control da East India Trading Company, causa estragos ó longo dos Sete Mares. Will e Elizabeth, navegando no medio da traizón, a felonía e mares salvaxes, deben seguir adiante rumbo a Singapur e enfrontarse ó astuto pirata chinés Sao Feng (Chow Yun-fat). Agora, nos mesmos confíns da Terra, todos eles deben elixir un bando na batalla final, xa que non só as súas vidas e fortunas, senón tamén o futuro da piratería clásica, pende dun fío.

## Personaxes 
* Johnny Depp como Capitán Jack Sparrow
* Orlando Bloom como Will Turner
* Keira Knightley como Elizabeth Swann
* Geoffrey Rush como Capitán Hector Barbossa
* Bill Nighy como Davy Jones
* Tom Hollander como Cutler Beckett
* Jack Davenport como James Norrington
* Chow Yun-fat como Sao Feng
* Naomie Harris como Tia Dalma/Calipso
* Stellan Skarsgård como Bill Turner
* Kevin McNally como Joshamee Gibbs
* Keith Richards como Capitán Teague
* Jonathan Pryce como Weatherby Swann
* Lee Arenberg como Pintel
* Mackenzie Crook como Ragetti
* David Bailie como Cotton
* Martin Klebba como Marty
* Christopher S. Capp como Voces do papagaio de Cotton
* "Boo-Boo" e "Mercedes" como Jack o Mono

## Galardóns e nomeamentos 
* 2007: 2 Nomeamentos ó Oscar: Mellores efectos visuais e mellor maquillaxe.
* 2007: BAFTA: Mellor maquillaxe. 5 nomeamentos.

## Notas
Rise of the Planet of the Apes

***Rise of the Planet of the Apes*** é un filme de ficción científica estadounidense dirixido por Rupert Wyatt que se estreou no 2011.

## Sinopse 
Will Rodman (James Franco) é un científico que está investigando con monos para obter un tratamento contra o alzheimer, unha enfermidade que afecta ó seu pai (John Lithgow). Un terrible incidente cunha das chimpancés provoca o atraso para tentar probalo tratamento en humanos, e tamén o sacrificio de tódolos primates. Pero a cría desa chimpancé ó que chaman César (Andy Serkis), herda no seus xenes as cualidades que a súa nai recibiu co tratamento. Ademais experimenta unha evolución na súa intelixencia tan notable que será acollido polo protagonista no seu fogar. Por outra banda, o doutor Rodman recibirá a axuda dunha fermosa veterinaria chamada Caroline (Freida Pinto).

## Personaxes 
* James Franco como Will Rodman
* Andy Serkis como César
* John Lithgow como Charles Rodman
* Freida Pinto como Caroline Aranha
* Tom Felton como Dodge Landon
* David Oyelowo como Steven Jacobs
* Brian Cox como John Landon
* Tyler Labine como Robert Franklin
* David Hewlett como Hunsiker
* Jamie Harris como Rodney
* Richard Ridings como Buck
* Christopher Gordon como Koba
* Karin Konoval como Maurice
* Terry Notary como Rocket / Ollos claros

## Notas 
## Véxase tamén 
### Ligazóns externas 
* Ficha na IMDb 
* Ficha en Filmaffinity
Butte, Montana

**Butte** é unha cidade localizada no condado de Silver Bow no estado estadounidense de Montana. No 2010, tiña unha poboación de 34.200 habitantes e unha densidade de poboación de 18,42 persoas por km².

É sede de condado do condado de Silver Bow. En 1977, o goberno da cidade e o condado uníronse para formar unha entidade única pasándose a chamar *A cidade e condado de Butte-Silver Bow*. No seu máximo auxe, entre finais do século XIX e arredor de 1920, Butte era unha das cidades máis importantes e con máis rápido desenvolvemento do oeste estadounidense debido ás súas minas de cobre. Daquelas Butte contaba con centos de *saloons* e un famoso barrio vermello.
Actualmente Butte é unha cidade dos Estados Unidos onde é legal a posesión e consumo de bebidas alcohólicas na rúa.

A cidade tamén é coñecida por ser o lugar de nacemento do ciclista Levi Leipheimer.

O aeroporto da cidade é o aeroporto Bert Mooney, co código BTM.

## Xeografía 
Segundo a Oficina do Censo dos Estados Unidos, Butte ten unha superficie total de 1.856,57 km², onde 1.855,07 km² corresponden a terra firme e (0,08%) 1,49 km² é auga.

## Véxase tamén
Rei Lot

**Lot** ou **Loth** é o rei homónimo de Lothian nas lendas artúricas. É coñecido por ser o pai de Sir Gauvain. 

Como gobernante apareceu por vez primeira no material haxiográfico sobre San Kentigern (tamén coñecido como San Mungo), que o nomea como *Leudonus*, *o rei de Leudonia*, un nome en latín de Lothian. Máis tarde, Geoffrey de Monmouth incluíu a Lot, rei de Lothian na súa crónica *Historia Regum Britanniae*, que o sinala como o cuñado do Rei Artur e tamén como o seu aliado. A raíz disto, Lot apareceu regularmente en romances posteriores.

Lot figura case sempre como rei de Lothian, pero noutras fontes indícase que tamén goberna as Illas Orcadas e en ocasións Noruega. Xeralmente é representado como o esposo da media irmá do Rei Artur, Morgause, tamén chamada Anna. Os nomes e o número de fillos de Lot varían segundo as fontes, pero a tradición dálle de fillos a Gauvain, Agravain, Gaheris, Gareth e Mordred.

## Véxase tamén 
### Outros artigos 
* Rei Artur
* Morgause
* Mordred
* Gauvain
Rexións de Tailandia

miniatura|upright|Mapa con 76 provincias da Tailandia dividido en seis rexións
Tailandia pódese rexionalizar de diferentes xeitos, mais a pesar de ser as rexións as subdivisións máis grandes da Tailandia, en contraste coas provincias, non teñen ningunha función administrativa e empréganse máis ben para uso estatístico e de análise xeográfica. Pódense falar de catro rexións naturais, Norte, Sur, Centro e Isan (Nordeste), de grandes diferenzas, mais Bangkok, que se acha no Centro, permite que se poida falar dunha rexión Occidental e outra Oriental.

## Seis rexións
Estas seis rexións foron expostas en 1978 polo Comité Xeográfico Nacional, que foron apuntadas polo Consello Nacional de Investigación. Divide a Tailandia nas seguintes rexións:
* Rexión Norte
* Rexión Nordeste
* Rexión Oeste
* Rexión Central
* Rexión Leste
* Rexión Sur

## Catro rexións
As catro rexións nas que se pode dividir Tailandia son:
* Tailandia Setentrional
* Tailandia do Nordeste
* Tailandia Central
* Tailandia Meridional
Ledicia Sola

**Ledicia Sola**, nada en Ourense o 27 de marzo de 1978, é unha actriz galega.

## Biografía 
É popular en Galicia polos seus papeis nas series da TVG, *Galicia exprés*, *As leis de Celavella*, *Os Atlánticos* ou *O Nordés*, e en España polas súas colaboracións en *Periodistas*, *HKM* ou *Gran Reserva*. Na cinematografía é coñecida polo papel de Pilar en *El patio de mi cárcel*.

## Filmografía 
### Series de televisión 
miniatura|300px|Ledicia Sola en 2013.
* *Rías Baixas* (2000)
* *Galicia exprés* (2001), como Uxía
* *Periodistas* (2001), como Aissa
* *Pequeno Hotel* (2001)
* *Ana y los siete* (2003), como Marta
* *As leis de Celavella* (2004)
* *C.L.A. No somos ángeles* (2007)
* *HKM* (2008-2009), como Mónica
* *Os Atlánticos* (2008-2009), como Laura
* *Gondar* (2009)
* *O Nordés* (2009)
* *Gran Reserva* (2010-2011), como Mónica
* *Amar es para siempre* (2013- ), como Monserrat
* *Pazo de familia* (2014- ), como Sofía Salgado
* *Contou Rosalía* (2017)

### Cine 
* *Cala reial* (2003), telefilme de Enric Banqué.
* *Las tetas mas bonítas del mundo* (2004), curtametraxe de Eneko Obieta.
* *Bos días* (2006), curtametraxe de Dani de la Torre.
* *Hotel Tívoli* (2007), de Antón Reixa, como Isabel.
* *Susurros* (2008), curtametraxe de Carlos Castel, como Elvira (voz).
* *El patio de mi cárcel* (2008), de Belén Macías, como Pilar.
* *Años después* (2011), de Laura Gárdos Velo, como Monse.
* *Os fenómenos* (2014), de Alfonso Zarauza, como Nina.
* *Marsella* (2014), de Belén Macías, como Eva.
* *A esmorga* (2014), de Ignacio Vilar, como Viguesa.
* *A través del espejo* (2015), curtametraxe de Ivan Mena, como Alicia.
* ''La Xirgu, l'actriu'' (2015), telefilme de Sílvia Quer, como Josefina.

## Galardóns e nomeamentos 
### Premios Mestre Mateo 
## Notas 
## Véxase tamén 
### Ligazóns externas